open-index/open-wikipedia-markdown huggingface dataset:
Nikkers

**Nikkers**, også skrevet **knickers**, er en type knebukse som særlig brukes til sports- og fritidsaktiviteter. Typisk for nikkersen er at den ender sammensnørt under kneet med strikk, snøring eller spenne. Beina på nikkers er relativt vide og samlet nederst, slik at de ender i en slags poseform. Vidden er avhengig av klesmoten. Blir beina trange eller rette uten sammensnøring, som en kan se på malerier fra rokokkotidens adelsmiljøer eller i guttemoten på 1800- og tidlig på 1900-tallet, kalles buksemodellen gjerne knebukse. Nikkerser kan også betegne skibukser som rekker lenger ned på beina.

## Historikk

Ordet nikkers er en forkortelse av det engelske *knickerbockers*, egentlig en betegnelse for etterkommere av nederlandske innvandrere i New York; Knickerbocker er et nederlandsk etternavn som tidlig på 1800-tallet skal ha blitt brukt som kallenavn for «gammeldags, nederlandskættet aristokrat med umoderne langpipe og knebukser» i New York. Nederlenderne kalte for øvrig buksene *buck hose*, «hoser av bukkeskinn», som ble slått sammen til *buxe* og vårt *[[bukse]]*.

Nikkers var vanlig i bruk for norske menn under andre verdenskrig og oppover mot 1960-årene, spesielt til sportslige vinteraktiviteter. Det var da vanlig med tykke knestrømper av ull som tilbehør. Dersom en skulle på skitur, hørte også skigamasjer med til utstyret. Blant unge på slutten av 1950-årene ble strekkbuksen, en type som minner om de franske pantalongene fra tidlig på 1800-tallet, favoritt i løypa etter at den slo gjennom som plagg for norske og utenlandske skihoppere og -løpere.

Eplenikkers er en type lange, poseformede nikkers som tidligere var populære fritidsplagg for aktive menn og kvinner. Disse ble blant annet brukt når en spilte golf, og da særlig på 1930-tallet.
## Se også
*Eplenikkers
*Knebukser
*Pantalonger
* Bloomers

## Referanser


## Eksterne lenker
*
Fylkesvei 3116

**Fylkesvei 3116** går mellom Slagen og Gressbanen i Tønsberg kommune.

Frem til 2019 hadde veien betegnelsen  fylkesvei 465 (Vestfold).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:102921.26077385:6484761.480569/hva:(~(id:532,filter:(~(typeId:4568,operator:%27*3d,verdi:(~%27465))),farge:%270_0))/hvor:(fylke:(~7))/@240281,6581286,12) 
*
Hilde Sandvik (journalist)

**Hilde Sandvik** (født 30. april 1970 i Erfjord, Suldal kommune) er en norsk journalist og tidligere kultur- og debattredaktør i *[[Bergens Tidende]]*. Sandvik var elev ved Stavanger katedralskole. Hun er utdannet cand.philol. fra Universitetet i Bergen.

## Journalist og redaktør
Hun var i perioden 2003-06 redaktør i nynorsk-magasinet *[[Syn og Segn]]* sammen med Marit Eikemo.

Sandvik var sommeren 2005 debattredaktør i *[[Dagbladet]]*. Hun har også vært spaltist i *[[Klassekampen]]* samt skribent i flere andre publikasjoner. Sandvik var i Bergens Tidende fra 2006 til 2016, først som journalist, så debattredaktør, og i 2010–16 var hun kultur- og debattredaktør.

I 2012 fikk Sandvik Kulturdepartementet sin nynorskpris for journalister, sammen med Katrine Sele.

I 2016 lanserte Sandvik Broenxyz, et nordisk mediehus, med seg selv som redaktør.

I 2020 kom radioprogrammet *[[Norsken, svensken og dansken]]* på NRK P2, DR P1 og SR P1, innom rammen for Nordvision.

## Styreverv
Hilde Sandvik er medlem av Utvidet Råd i Studentersamfunnet i Bergen. Utvidet Råd består av ressurspersoner fra akademia, mediebransjen og kulturlivet i Bergen, og er et kompetanseorgan for Studentersamfunnet.  Hun har tidligere vært styremedlem i samtidsmusikkfestivalen Borealis og nestleder i Norsk Tidsskriftsforening. 

Sandvik har siden 2016 vært styremedlem i Amedia, og er i 2020 nestleder i styret.

## Forfatter
Våren 2007 kom Sandvik ut med boka Hersketeknikk, skrevet sammen med Jon Risdal. I *Diverse teikningar,* også frå 2007, stod Marvin Halleraker i Bergens Tidende for tegningene og Hilde Sandvik for teksten. Høsten 2008 kom boka Traktorland  sammen med Knut Egil Wang.

## Bibliografi
* *Hersketeknikk*, sammen med Jon Risdal, Spartacus (2007)
* *Diverse teikningar*, sammen med Marvin Halleraker, Bergens Tidende (2007)
* *Traktorland*, sammen med Knut Egil Wang, Cappelen Damm (2008)

## Referanser


## Eksterne lenker
* 
*
Ralph Towner

**Ralph Towner** (1940–2026) var en amerikansk jazzgitarist, pianist og komponist. Han spilte dessuten synthesizer, perkusjon og trompet. Han spilte også inn klassisk musikk og verdensmusikk.

Towner studerte klassisk gitar i Wien. På slutten av 1960-årene ble han med i verdensmusikk&shy;pioneren Paul Winters *Winter Consort*. I 1970 dannet han musikkgruppen Oregon sammen med vennene Paul McCandless, Glen Moore og Collin Walcott. Oregon spilte fra begynnelsen en blandet stil av folkemusikk, indisk musikk, og avant-garde jazz. Ved siden av Oregon var han også musiker i tallrike prosjekter, en av de første var med tolvstrenget gitar på Weather Reports jazz-fusion-album *[[I Sing the Body Electric]]* fra 1972 («The Moors»).

Towner deltok på Moldejazz flere ganger.

## Diskografi (utvalg)
* *Road*, 1970 (Winter Consort)
* *I Sing the Body Electric*, 1972 (gjestemusiker med Weather Report)
* *Trios Solos*, 1973 (med Glen Moore)
* *Diary*, 1973
* *Matchbook*, 1974
* *Solstice*, 1975 (Med Jan Garbarek, Eberhard Weber og Jon Christensen)
* *Sargasso Sea*, 1976 (med John Abercrombie)
* *Dis*, 1976 (med Jan Garbarek)
* *Sounds & Shadows*, 1977
* *Batik*, 1978
* *Sol Do Meio Dia*, 1978 (med Egberto Gismonti)
* *Old Friends New Friends*, 1979
* *Solo Concert*, 1979
* *Five Years Later*, ECM 1982
* *Blue Sun*, 1983
* *Slide Show*, 1986
* *Ana*, 1997
* *City of Eyes*, 1989
* *Open Letter*, 1992
* *Un Altra Vita*, 1992
* *If You Look Far Enough*, 1993 (med Arild Andersen)
* *Lost & Found*, 1996
* *Six Pack*, 1997 (med Gary Burton)
* *A Closer View*, 1998 (med Gary Peacock)
* *Anthem*, 2001
* *Jade Muse*, 2002
* *Time Line*, 2006
* *From a Dream*, 2008 (med Slava Grigoryan og Wolfgang Muthspiel)

## Referanser


## Eksterne lenker
* 
* 
* 
* Ralph Towner hos ECM
John C. Calhoun

**John Caldwell Calhoun** (født 18. mars 1782 i Abbeville County i Sør-Carolina i USA, død 31. mars 1850 i Washington, D.C.) var en ledende sørstatspolitiker og politisk filosof fra Sør-Carolina, USA. Han var kjent som talsmann for slaveri og mente at det å eie sorte mennesker var en «garanti for sivilisasjon». Hans idéer førte til den amerikanske borgerkrigen et tiår etter hans død. Han etablerte Nullifier Party i 1828 som en utbryter fra Det demokratisk-republikanske parti.

Calhoun hadde flere toppolitiske verv i USA i løpet av sin karriere. Han satt i Representantenes hus i Kongressen fra 1810 fram til 1817, da han ble landets krigsminister (forløperen til dagens forsvarsminister) under president Monroe. Han var senator fra Sør-Carolina 1832–1843 og 1845–1850.

Han var krigsminister fram til han ble USAs 7. visepresident, først under president John Quincy Adams (1825–1829), så under president Andrew Jackson (1829–1832). Han trakk seg fra stillingen som visepresident for å kunne sitte i Senatet, hvor han følte han hadde mer makt. 1. april 1844 ble han USAs utenriksminister i president Tylers regjering, en stilling han beholdt i nesten et år fram til presidentskiftet i 1845.

Calhoun døde av tuberkulose i 1850 og ble gravlagt i hjemstaten South Carolina.

Calhoun College (etablert 1933) ved Yale University har navn etter Calhoun som var utdannet ved Yale. Da Yale fikk flere svarte studenter på 1960-tallet ble navnet et tema for offentlig debatt. Et glassmaleri som viste Calhoun med en knelende slave i lenker ble kritisert på 1990-tallet, og da ble slaven fjernet fra bildet. Det har også vært foreslått å endre navn på colleget, Edward Bouchet er et alternativ til nytt navn.

## Referanser


## Eksterne lenker
* 
* 
*  University of Virginia: John C. Calhoun  – Timeline, quotes, & contemporaries, via University of Virginia
*  Detailed biography, via USS John C. Calhoun (SSBN-630) Veterans Association
*  John C. Calhoun House  at Clemson University.
*  Other images via The College of New Jersey: https://web.archive.org/web/20040206200950/http://teachpol.tcnj.edu/amer_pol_hist/fi/000000b2.htm, https://web.archive.org/web/20040206225617/http://teachpol.tcnj.edu/amer_pol_hist/fi/000000b3.htm, https://web.archive.org/web/20040206225216/http://teachpol.tcnj.edu/amer_pol_hist/fi/000000b1.htm
*  Response to Calhoun's Disquisition
Australian Open 1990

**Australian Open 1990** er en Grand Slam-turnering i tennis og ble spilt mellom 15. og 28. januar i Melbourne.

## Menn
### Kvartfinaler

  
### Semifinaler

### Finale

  
## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Løypestreng

**Løypestreng** er i sin enkleste form en jernvaier spent mellom to punkter i kupert terreng, slik at den henger fritt, og med høydeforskjell mellom endepunktene. Denne enkle konstruksjonen kunne brukes til å slippe høybører fra utslåtter nedover til gårds, over elver og juv, eller bare for å spare ryggen. Dersom fallet var riktig, holdt det med å feste børetauet med en bit ståltråd som da forhåpentlig holdt hele veien ned.

Mer avanserte konstruksjoner hadde en trinse tredd innpå, og tau festet til trinsen slik at en hadde mulighet for å bremse eller hale til seg det som skulle opp. Permanente løypestrenger var utstyrt med vinde og sveiv, og etter hvert også motorisert vinsj. Da kunne en også bruke strengen til vannrett transport, over daler, elver og vann.

Løypestreng var enkelte steder på Vestlandet den viktigste transportmåten for varer, men har etterhvert gått ut av bruk de aller fleste steder fordi de fleste bosteder har fått veiforbindelse. Siden kabelen ruster og treverket råtner vekk, vil også løypestrengene være forsvunnet som kulturminne om en del år.

## Referanser
Vladimir Belov

**Vladimir Jevgenijevitsj Belov** (russisk *Владимир Евгеньевич Белов*, født 9. april 1954, død 7. januar 2021) var en russisk skøyteløper som representerte Sovjetunionen.

Belov var en allrounder som deltok i to internasjonale mesterskap, og fikk åttendeplass i EM 1978 som beste resultat. I tillegg deltok han også i EM i 1979, med tiendeplass.

Han gikk imidlertid flere gode løp på Medeo, og toppet Adelskalenderen fra sesongslutt 1978 til Eric Heiden overtok etter VM 1979.

## Personlige rekorder

## Referanser


## Eksterne lenker
* 
* 
*
Hilde Sandvik

**Hilde Sandvik** er navnet til flere personer:

* Hilde Sandvik (historiker), historiker og kvinneforsker ved Universitetet i Oslo.
* Hilde Sandvik (journalist), journalist og tidligere redaktør i *Syn og segn*.
Aïn Defla

**Aïn Defla** (arabisk: *عين الدفلى* transliterasjon: *ʿAyn ad-Daflah*) er en by i Algerie med 51&nbsp;705 innbyggere (2007). Byen er Administrasjonssenter for provinsen med samme navn.

Aïn Defla ligger 110 km sørvest for hovedstaden Alger.

## Eksterne lenker
*
Diseases Database

The **Diseases Database** er en gratis internettside som tilbyr informasjon om forhold vedrørende sykdommer og medisinske tilstander, symptomer og medisinering. Hjemmesiden har integrert Unified Medical Language System i sin språkdrakt. 

## Eksterne lenker
*
Enkeltmannspakke

En **enkeltmannspakke** er en enkel bandasje som ofte inkluderer kompress. Den enkleste  veier svært lite (ca. 20 g) og er enkel å produsere (ca. 5 kr). Den er lettere enn et godt utrustet sanitetssett og er da i mange tilfeller til god midlertidig hjelp når f.eks. en enkel blødning skal stoppes, men pakken fungerer på ingen måte som en erstatning for et ordentlig sanitetssett. Bandasjen er forseglet og er i mange tilfeller strålesterilisert. Pakken blir utdelt til militært personell, men selges også i det sivile. Den er en del av utrustningen til alle førstehjelpsputer og -kofferter i biler.

Pakken ble utviklet for å gi den enkelte soldat en «idiotsikker» måte å hjelpe seg selv eller en kamerat ved skuddskader. Den var utformet slik at når den ble åpnet, fant man en stor og en liten rull med gasbind lagt rundt en kompress. Plassering: Venstre brystlomme. Instruks: «Bruk den skadedes pakke først. Ta en rull i hver hånd og legg innsiden av kompressen på såret, surr og knytt. Blir det for smått, bruk også din egen.»

Pakken omfatter også innpakningen, som i gamle militærutgaver var gummibelagt på innsiden. Denne var ment til å dekke lungeskader fra utsiden. Enkeltmannspakkene kom i mange størrelser fra (de amerikanske) på størrelse med en pakke sigaretter og til pocketbokformat. Noen fabrikater var forsøkt fargekodet slik at der var forskjell på hva en kunne holde i, og hva som bare skulle på såret. 

Kompressen er festet et stykke innpå selve bandasjen, slik at en har en ende å knytte sammen bandasjen med. Hvis et sår blør sterkt, kan en forsterke trykket mot blødningen ved å legge noe tykt *utenpå* kompressen som legges på såret før en legger bandasjen over og knytter.

## Se også
* Sårbandasje
* Tourniquet
* Førstehjelp
Dmitrij Sakunenko

**Dmitrij Nikolajevitsj Sakunenko** (russisk *Дмитрий Николаевич Сакуненко*, født 7. januar 1930 i Ust-Talmenka, Altaj kraj, død 13. september 2014) var en russisk skøyteløper. Han representerte Torpedo Vladimir og Sovjetunionen.

Sakunenko var en sovjetrussisk mesterskapsløper på midten av 1950-tallet. Han måtte riktignok stille i skyggen av Oleg Gontsjarenko og Boris Sjilkov, men kapret en bronse i EM på skøyter i 1955 som beste resultat i internasjonale mesterskap.

Han fikk imidlertid æren av å bli den første i verden til å underskride åtteminutters grensen på 5000 meter da han gikk på 7,54.9 under rekordløpene på Medeo i januar 1955. Tiden ble senere i samme stevne slått av Sjilkov, men han vant stevnet og satte verdensrekord sammenlagt. Serien 42,6 – 7,54.9 – 2,13.0 – 16,44.3 gav en rekordforbedring på mer enn fire tidspoeng, og rekorden ble stående i åtte år. Da den først ble slått, skjedde det i to forskjellige stevner samme helg, og i løpet av sesongen 1963 var den forbedret med over seks tidspoeng.

## Personlige rekorder

;Liste over verdensrekordnoteringer gjort av Dmitrij Sakunenko.

## Annet
Han var æresborger av Vladimir oblast fra mai 2010. Sakunenko mottok medalje for tapper arbeidsinnsats (Медаль «За трудовую доблесть»), og minnemedalje for 100-året av Lenins fødsel i 1970.

## Referanser




## Eksterne lenker
*
MedlinePlus

**MedlinePlus** er en internett-side som tilbyr helse-informasjon fra verdens største medisinske bibliotek, United States National Library of Medicine. 

## Eksterne lenker
*
Michael Chang

**Michael Chang**, (født 22. februar 1972 i Hoboken, New Jersey) er en tidligere profesjonell amerikansk tennisspiller. Hans hjemstavn i Kina er Chaozhou.

Chang ble profesjonell tennisspiller i 1988 og i løpet av sin tenniskarriere som varte til 2003 vant han 34 turneringer, alle i single. Han var som best nummer to (1996) på rankingen over verdens beste singlespillere. Han spilte i totalt fire Grand Slam-finaler hvorav han vant én; French Open i 1989 da han beseiret svenske Stefan Edberg med 6-1, 3-6, 4-6, 6-4, 6-2.  

Michael Chang deltok også på det amerikanske Davis Cup-laget i 1989&ndash;90 og 1996&ndash;97. Han spilte totalt tolv Davis Cup-kamper hvorav han vant åtte. 

## Grand Slam-titler
*  **[[French Open]]:**
** Single Menn – 1989 (han beseiret Stefan Edberg med 6-1, 3-6, 4-6, 6-4, 6-2)

## Referanser

## Eksterne lenker
* 
*
Glenn Close

**Glenn Close** (født 1947) er en amerikansk skuespillerinne som har blitt nominert til Oscar-prisen seks ganger. 

Close startet sin profesjonelle skuespillerkarriere på teater i 1974, og hennes første filmopptreden var i *The World According to Garp* (1982). I 1984 hadde Close hovedrollen i den kritikerroste dramaet *Something About Amelia*, en Golden Globe-vinnende film om en familie ødelagt av seksuelle overgrep. I 1987 spilte Close en forstyrret kvinne i *[[Farlig begjær]]*, med Michael Douglas i den mannlige hovedrollen. I 1988 hadde Close rollen som den intrigante aristokraten The Marquise de Merteuil i filmen *Dangerous Liaisons*.

I 1995 vant Close Tony-prisen for beste kvinnelige hovedrolle i en musikal for rollen som Norma Desmond i *[[Sunset Boulevard (musikal)|Sunset Boulevard]]*. Close spilte rollen som Cruella De Vil i *[[101 dalmatinere (film fra 1996)|101 dalmatinere]]* (1996). I 1997 hadde hun rollen som visepresident i filmen *[[Air Force One (film)|Air Force One]]* med Harrison Ford i hovedrollen som USAs president. I 2005 sluttet Close seg til TV-serien *[[The Shield]]* med Michael Chiklis i hovedrollen. Close har vært med på *[[Saturday Night Live]]* to ganger, henholdsvis i 1989 og 1992.

Close har donert penger i valgkamper til mange demokratiske politikere, inkludert Hillary Rodham Clinton, John Edwards og Barack Obama. Close var gründer og leder for BringChange2Mind, en amerikansk kampanje for å utrydde stigmatisering og diskriminering rundt psykiske lidelser.

## Filmografi (utvalg)

## Referanser


## Eksterne lenker
* 
*
Zen of Sudoku

***Zen of Sudoku*** er produsert av Unknown Worlds og ble utgitt på Steam i 2006 for å skaffe inntekter til utviklingen av Natural Selection 2.
## Referanser

## Eksterne lenker
*
Unknown Worlds

**Unknown Worlds Entertainment** (eller **Unknown Worlds**) er et selskap med kontor i San Francisco, California, USA. De står bak kjempehitten Natural Selection som er en Half-Life modifikasjon. Selskapet jobber nå med en oppfølgeren Natural Selection 2.

Ansatte i Unknown Worlds har tidligere jobbet i andre selskaper og vært med på utviklingen av blant annet spill som Titan Quest, Empire Earth og Mind Rover

## Spill
* Natural Selection – 2002
* Natural Selection 2 – ????
* Zen of Sudoku – 2006

## Eksterne lenker
* 
* Natural Selection
* Zen Of Sudoku
Aïn Témouchent

**Aïn Témouchent** (arabisk: *عين تموشنت* transliterasjon: *ʿAyn Timūšanat*) er en by nordvest i Algerie med 57&nbsp;860 innbyggere (2007). Byen er administrasjonssenter for provinsen med samme navn.

Aïn Témouchent ligger 82 km øst for grensen til Marokko.

## Eksterne lenker
*
Nina Witoszek

**Nina Witoszek-Fitzpatrick**, også kalt **Walentyna Witoszek**, (født 15. juli 1954) er en polsk-irsk-norsk litteraturviter, kulturhistoriker og forfatter. Hun er forsker I (forsker med professorkompetanse) og forskningsleder ved Universitetet i Oslos senter for utvikling og miljø. Witoszek har også vært gjesteprofessor ved Stanford University.
## Karriere og arbeid
Witoszek vokste opp vest for Kraków i Polen, der hun som student ble involvert i et opposisjonelt kulturelt miljø. Hun måtte flykte fra Polen i 1983 på grunn av sitt arbeid i et undergrunnsforlag. På 1990-tallet underviste hun i sammenlignende kulturhistorie i Galway og Firenze.

Witoszek vant Fritt Ord-prisen i 2005 for at hun «skarpt og velformulert har formidlet østeuropeiske erfaringer inn i norsk debatt og utfordret norske standardoppfatninger».

Noen av hennes mest siterte akademiske arbeider omhandler Arne Næss' økofilosofi og moderne skandinavisk kulturell identitet.

## Utgivelser
* *Fables of the Irish Intelligentsia* (1991), novellesamling
* *Faustynas elskere* (1994), roman
* *Norske naturmytologier* (1998)
* *Arne Næss and the Progress of Ecophilosophy* (1999)
* *[[Turbulent sone]]* (2000, manus til TV-film)
* *Kultur og krise* (2002) 
* *Daimon* (2004), roman 
* *Verdens beste land* (2009) ISBN 9788203229671
* *Det blåøyde riket : Norske tillitspatologier* (2023), sakprosa (sammen med Eva Joly)

## Referanser


## Eksterne lenker
* 
*  Nina Witoszeks hjemmeside
Michael Oakes

**Michael Oakes** (født 30. oktober 1973 i Northwich, England), er en målvakt i fotball. Han har spilt for Scarborough, Aston Villa og Wolverhampton Wanderers.

## Karriere i Wolverhampton
Oakes kom til Wolves i oktober 1999 for £450,000, og klarte etter 3 kamper på reservelaget å ta plassen fra gamle kjempen Mike Stowell og ble etter det klart førstevalg på keeperplassen for klubben. Hans debut for klubben var en bortekamp mot Tranmere Rovers FC.

Han beholdt plassen i 125 ligakamper på rad, men i september 2002 fikk han en skulderskade som satte han på sidelinjen. Matt Murray ble hentet opp fra egne rekker og han imponerte så mye at Oakes ikke fikk plassen tilbake, selv ikke til den viktige play-off-finalen mot Sheffield United på Millennium Stadium i mai 2003 som resulterte i opprykk til Premier League.

Men når den nye sesongen startet i august 2003 fikk Murray en ryggskade, og Oakes fikk tilbake plassen i startoppstillingen til starten av Premiership sesongen. Han gjorde en god innsats i en tung sesong for klubben, men ble satt på benken da Paul Jones ble hentet inn i januar 2004. Oakes fikk imidlertid tilbake plassen i oktober 2004 etter at Jones hadde fått mye kritikk fra hjemmefansen.

Han startet som førstevalg i 2004/5 sesongen, men i oktober 2005 fikk han en ankelskade og han mistet plassen igjen, denne gangen til Nederlandske målvakten Stefan Postma. Postma ble senere frigitt, men siden Murray var blitt friskmeldt, innebar det at Oakes måttet sitte på sidelinjen i sesongen 2006/7. Når Wolves skulle spille play-off kamper på slutten av sesongen 2006 / 07 ble Murray igjen skadet, men istedenfor Oakes, ble det satset på en ny ung målvakt i Wolves-trøya, nemlig Wayne Hennessey. Det kom derfor ikke som en stor overraskelse at klubben valgte å terminere kontrakten til Oakes når sesongen var ferdig.

Michael er sønn av Manchester City spilleren Alan Oakes, og fetter til Andy Oakes som bl.a. var keeper i Swansea.

## Karriere som spiller
Tabellen er oppdatert pr 23. januar 2007

## Referanser


## Eksterne lenker
* 
* Wolves offisielle nettsted om Oakes
Koi

**Koi** er domestiserte varianter av karpe (*Cyprinus carpio*). De kommer opprinnelig fra Kina og er vidt utbredt i Japan, hvorfra navnet kommer (鯉, japansk: [koꜜi], eller mer spesifikt *nishikigoi* (錦鯉, [niɕi̥kiꜜɡo.i]).

De er nære slektninger av gullfisken (*Carassius auratus*). De ulike stilene av avlsformer har blitt svært lik, sannsynligvis fordi japanske oppdrettere har prøvd å etterligne gullfisk, men er altså snakk om en annen art.
Koi blir betydelig større enn gullfisk.

Koi er introdusert på alle kontinenter unntatt Antarktika.

Koi, og tatoveringer og andre avbildninger av koi, regnes tradisjonelt som lykkebringende.

## Priser
Voksne utstillingskoi kan ha en markedsverdi på over 20&nbsp;000 kroner, avhengig av kvalitet og størrelse, og auksjonssummer kan i ekstreme tilfeller nærme seg 10 millioner kroner for ett individ. Et mer normalt prisområde for koi i hagedam er mellom 50 og 2000 kroner pr. individ, avhengig av kvalitet og størrelse.

## Galleri

Fil:Koi mit Zierfischfutter.JPG|Koi oppleves gjerne som sosiale fisker som lett blir håndtamme.
Fil:Hungry koi.jpg|Koi som tigger etter mat
Fil:Six koi.jpg|Seks varianter av koi
Fil:Koi scale patterns.jpg|To forskjellige skjellmønster
Fil:Loro Parque Koi3.JPG|I større koi-dammer er det ikke uvanlig at «det koker av fisk» ved fôringstid


## Referanser


## Eksterne lenker
* 
* 
*
Fender Telecaster

**Fender Telecaster** er en elektrisk gitar laget av Fender. Det enkle, men effektive designet og den revolusjonerende lyden har vært trendsettende for produksjon av elektriske gitarer og popmusikk.
Gitaren ble introdusert som **Esquire** i 1950. Senere i 1950 skiftet den navn til Broadcaster, men Gretsch produserte i samme periode en serie symbaler som het Broadkaster, hadde rettighetene til navnet og brukte det på en serie symbaler. Gretsch sendte en klage til Fender, og foreslo navnet Telecaster, som ble det endelige navnet. Gitarene som ble produsert i overgangsperioden kom uten navn, disse har i ettertid blitt kalt Nocaster. Siden har Telecaster vært i kontinuerlig produksjon i en eller annen form, noe som gjør den til verdens eldste elektriske gitar som fortsatt lages.

## Opprinnelse
Telecasteren ble utviklet av Leo Fender i Fullerton, California på 1940-tallet. Før den kom, hadde flere uavhengige gitarbyggere laget gitarer med solid kropp, men ingen av disse gitarene hadde noen nevneverdig markedskraft. Leo Fenders Telecaster var designet som endelig satte plankegitaren på kartet.

## Gitarister kjent for bruk av Telecaster
* James Burton, også kjent som Mr. Telecaster
* Merle Haggard
* Steve Cropper  (Booker T. & the M.G.'s)
* Keith Richards (The Rolling Stones)
* Bruce Springsteen 
* Joachim Nielsen (Jokke og Valentinerne og Jokke med Tourettes) 
* Jeff Beck
* Bob Dylan
* Joe Strummer (The Clash)
* Pete Townshend (The Who)
* Rick Parfitt (Status Quo)
* Francis Rossi (Status Quo)
* John Frusciante (Red Hot Chili Peppers)
* James Burton (Elvis Presley)
* David Gilmour (Pink Floyd) 
* Syd Barrett
* Albert Collins («Master of Telecaster»)
* Waylon Jennings
* Lars Håvard Haugen (Hellbillies)
* Jonas Bjerre (Mew)
* Øystein Greni (Bigbang)
* Mark Knopfler (Dire Straits)
* Joseph Duplantier (Gojira)
* Brad Paisley

## Eksterne lenker
*
Brett Anderson

:*For baseballspilleren, se [[Brett Anderson (baseballspiller)|Brett Anderson]]*

**Brett Lewis Anderson** (født 1967) er en britisk sanger og låtskriver mest kjent fra tiden som vokalist i gruppa Suede. Han gikk senere solo, uten å oppnå like stor suksess.

Anderson dannet *Suede* i slutten av 1980-årene sammen med Mat Osman og Justine Frischmann. I 1993 lanserte de sitt debutalbum, *[[Suede (album)|Suede]]*, som nådde førsteplassen på den britiske albumlista. I slutten av 1990-årene utviklet han et narkotikaproblem, men fortsatte i bandet til de ble oppløst i 2003. Han startet deretter sitt eget soloprosjekt og innledet diverse samarbeid med andre musikere. I 2004 dannet han gruppa *[[The Tears]]* sammen med tidligere *[[Suede]]*-gitarist Bernard Butler. I 2005 gav gruppa ut sitt første og eneste album *[[Here Come The Tears]]*. Bandet ble oppløst året etter.  

I 2007 gikk han solo med albumet ''Brett Anderson''. Albumet ble co-produsert av den norske musikeren og produsenten Fred Ball som også bidro som låtskriver på albumet. Herfra gjorde sangen "Love Is Dead" det best med en 42. plass på UK singles chart. Albumet som helhet havnet på 54. plass på UK Albums Chart. I perioden 2008 til 2011 utgav han ytterligere tre studioalbum som fikk mindre oppmerksomhet. Han har også utgitt flere livealbum.

I 2018 utgav han selvbiografien *Coal Black Mornings*.

## Diskografi (soloartist)
* 2007 ''Brett Anderson''
*2008 *[[Wilderness (Brett Anderson-album)|Wilderness]]*
*2009 *[[Slow Attack]]*
*2011 *[[Black Rainbows]]*

## Referanser


## Eksterne lenker
* 
* 
* 
* Brett Anderson: – Vil bli som Hasselhoff! (NRK, 2005)
Karpe

**Karpe**, *Cyprinus carpio*, er en art i karpefamilien. Den kan bli opp til 1,2 meter lang og veie 37,3 kg. Ville karper når likevel bare 20–33&nbsp;% av denne størrelsen. Den eldste kjente karpen ble 47 år gammel.

Den største innmeldte karpe som er tatt på sportsfiskeredskap i Norge, veide . Rekorden ble satt i Ulsrudvannet i Oslo 10. september 2014.

Koi er en oppdrettsvariant av karpe som opprinnelig kommer fra Kina, og ble spredt til vesten gjennom Japan. Selv om vinteren overlever koi i vannet under isen. Koi-entusiaster selger og kjøper karpefisken for høye summer. De kan brukes i konkurranser og de selges på auksjon, hvor interessentene vurderer blant annet størrelse og farge. Normalt ligger prisene på mellom  og  kroner, men det finnes eksempler på koi som har vært omsatt for 15 millioner.

Koi er også et populært motiv som symboliserer besluttsomhet, motstandskraft og personlig vekst, og mange ønsker en Koi som tatovering.

Skjellmønstrene hos karpebestander kan deles opp i fem typer: Lærkarpe, radkarpe, skjellkarpe, speilkarpe og villkarpe.

I Fremmedartslista 2023 er karpe plassert i kategorien «svært høy risiko» på grunn av stort invasjonspotensial og middels økologisk effekt.

## Taksonomi
Det er to eller tre underarter:
* *Cyprinus carpio carpio* finnes i Øst-Europa (blant annet i elvene Donau og Volga)
* *Cyprinus carpio haematopterus* finnes i Øst-Asia
* *Cyprinus carpio rubrofuscus* finnes i Sørøst-Asia. Flere autoriteter regner den som en egen art, *[[Cyprinus rubrofuscus]]*

Karpen er så nært beslektet med gullfisk (*Carassius auratus*) og karuss (*C. carassius*) at den kan hybridisere med den. Hybrider av karpe og karuss kalles karpekaruss og brukes av og til i oppdrettet fordi de i noen grad kombinerer karussens hardførhet og motstandsdyktighet mot sykdommer med karpens hurtigere vekst og størrelse. Slike hybrider er sterile.

## Referanser




## Eksterne lenker
*
Lippe

**Lippe** kan vise til:
*Lippe (elv), en tysk elv
*Lippe (land), en tidligere tysk fyrstedømme eller fristat
*Kreis Lippe, en tysk *Kreis* i delstat Nordrhein-Westfalen
*Huset Lippe, en tysk adelsslekt
Didrik Cappelen

**Didrik Cappelen** er navnet til flere personer:

* Diderich von Cappelen (1720–1762), norsk brukseier, Fossesholm
* Dieterich von Cappelen (1700-1768), Skien, norsk kjøpmann, brukseier og skogeier 
* Diderich von Cappelen (1734–1794), Skien, norsk kjøpmann, brukseier, skipsreder m.v.
* Didrich von Cappelen (1761–1828), norsk forretningsmann m.m. og eidsvollsmann fra Skien
* Diderik von Cappelen (1795–1866), Holden hovedgård, Ulefoss, og eier av bl.a. Ulefos Jernværk  
* Severin Diderik Cappelen (1820–1881), Ulefoss, norsk jernverkseier
* Didrik Cappelen (1836–1914), norsk forretningsmann og politiker (H) fra Skien
* Diderik Cappelen (1856–1935), Ulefoss, norsk jernverkseier og kammerherre
* Didrik Cappelen (1873–1941), («Diddi»), Skien, norsk høyesterettsadvokat og motstandsmann under andre verdenskrig
* Didrik Cappelen (1876–1933), norsk forretningsmann i Japan og Kina, konsul i Chefoo.
* Harald Severin Diderik Cappelen (1892–1980), Ulefoss, norsk godseier, 
* Didrik Cappelen (1900–1970), («Dixe»), Skien, norsk sorenskriver, politiker (H) og motstandsmann 
* Diderik Cappelen (1923–2017), norsk sivilingeniør, Ulefoss
* Didrik Cappelen (1932–2018), norsk oberst, Oslo
* Carl Diderik Cappelen (1955–), norsk siviløkonom, Ulefoss
* Diderik Cappelen (1957–), norsk filmmann, Oslo
* Diderik Cappelen (1961–), norsk sivilarkitekt, Kristiansand
* Didrik Cappelen (1961–), Bekkestua
* Flere andre medlemmer av den norske slekten Cappelen med fornavnene Didrik, Didrich, Diderik, Diderich eller Dietrich, fra 1700-tallet til i dag.
Michael Skorbakk

**Michael Andre Skorbakk** (født 1973) er en norsk radioprogramleder og radioprodusent. 

Gjennom årene har han vært programleder i «Nattønsket», «Spill Våken»«VG-lista Topp 20 / Topp 40», «Norsk på norsk», «P1 Festival», «Musikknytt» og «Musikkrevyen» i NRK P1.  Skorbakk har også jobbet som produsent med Geir Hovig i bluesprogrammet «Eldorado». Fra 2011 har han vært gründer i den DAB-baserte radiokanalen Ordentlig Radio sammen med Tor Andersen, Hanne Krogh og Øystein Sunde. Fra 2016 ble han ansatt i Bauer Media Norge, som programleder for Norsk Pop og Radio Vinyl, hvor han også produserer Vidar Lønn-Arnesen "Hitparaden" over det kommersielle riksdab-nettet. I tillegg er han ansatt i Bauer Media som Digital Project manager.

## Referanser


## Eksterne lenker

# Tilbake i manesjen: Fredriksstad Blad
# Musikk er følelser: NRK
# Kun norsk musikk i 20 år: NRK
# Bare norsk musikk: NRK
# Bluesfest på radioen!: NRK
Fylkesvei 461 (Vestfold)

**Fylkesvei 461 i Vestfold** gikk mellom Farmannsveien og Gyldenløves Gate i Tønsberg kommune.

Traséer: Eckersbergs Gate (0,3&nbsp;km), Grevinneveien (0,3&nbsp;km)

2019 ble veien erstattet av fylkesvei 3108 og fylkesvei 3112.

## Kommuner og knutepunkter

* 

* Stenmalen bru (over Vestfoldbanen, 8,6 m) 

## Referanser


## Eksterne lenker
* Vegvesenets vegkart
Jaakko Friman

**Jaakko Johannes «Jaska» Friman** (født 13. januar 1904 i Tammerfors, død 17. februar 1987 i Tammerfors) var en finsk skøyteløper, som konkurrerte i sprint. Han fikk bronse i de olympiske leker 1928 i St. Moritz. 

## Meritter
I 1927 vant han sin første internasjonale medalje, da han fikk bronse på 500 meter ved *European Workers Championships*. Året etter deltok han ved Vinter-OL 1928 i St. Moritz i Sveits, etter at han vant 500 meter i det finske OL-uttaket. I OL fikk han bronse på 500 meter, bak Bernt Evensen fra Norge og finske Clas Thunberg. Denne bronsen delte han med John O'Neil Farrell fra USA og nordmannen Roald Larsen. 

Friman deltok også ved VM på skøyter 1929, som ble arrangert på Frogner stadion i Oslo. Her kom han på 8.-plass på 500 meter, med tiden 45,5. Hans landsmann Clas Thunberg vant VM-gull på denne distansen. Friman kom på 5.-plass på 500 meter både ved VM på skøyter 1934 og EM på skøyter 1935. 

På nasjonalt nivå har han fire medaljer, alle på 500 meter. Han fikk gull i 1929, sølv i 1928 og 1934, og bronse i 1935. 

## Personlige rekorder

## Referanser


## Eksterne lenker
* 
*  Profil på SkateResults.com (arkivert hos Wayback Machine)
John O’Neil Farrell

**John O'Neil Farrell** (1906–1994) var en amerikansk skøyteløper som deltok i de olympiske leker 1928 i St. Moritz og 1932 i Lake Placid. 

Farrell vant en olympisk bronsemedalje i hurtigløp på skøyter under Vinter-OL 1928 i St. Moritz. Han kom på delt tredjeplass på 500 meter bak Bernt Evensen fra Norge og finske Clas Thunberg. 

Fire år senere, under vinter-OL 1932 i Lake Placid, ble skøyteløpene for første gang arrangert som fellesstart. Farrell kvalifiserte seg til finalen, men endte sist av de seks deltakerne i finaleløpet. 

## OL-medaljer
* 1928  St. Moritz -  Bronse i hurtigløp på skøyter, 500 meter

## Referanser


## Eksterne lenker
*
John Farrell

**John Farrell** kan sikte til: 
* Den irskfødte katolske biskopen John Farrell (biskop) (1820–1873) i Canada
* Skøyteløperen John O’Neil Farrell (1906–1994) fra USA
Rodan

**Rodan** (ラドン, Radon) er et monster, enslags flygeøgle. Rodan hadde sin debut i (1956) i filmen Rodan fra det japanske filmselskapet Toho, og var den første fargefilmen fra Toho. I filmen angriper to Rodaner byen Sasebo og legger den i ruiner. De blir senere drept av et vulkanutbrudd.

## Rodan i andre filmer
Rodan dukker senere opp i filmen Ghidorah, the Three-Headed Monster. I denne filmen samarbeider Rodan med Godzilla og Mothra mot monsteret King Ghidorah. I filmen Invasion of Astro-Monster blir Rodan, Godzilla og King Ghidorah kontrollert av romvesener som har til hensikt å utrydde verden. Når Rodan og Godzilla kommer seg fri fra romvesene, angriper de King Ghidorah og skaster ham ut i verdensrommet igjen. I filmen Godzilla vs. Mechagodzilla II, tror Rodan at Baby Godzilla er hans bror og forsøker å beskytte ham, først mot Godzilla og senere mot Mechagodzilla. Rodan spiller også en hovedrolle i  der han er et av de monster som blir kontrollert av romvesener fra Planet X som er kommet tilbake for å hevne seg. De sender Rodan til New York der han angriper byen. Når Godzilla er på veg til Tokyo, blir Rodan sendt dit sammen med King Caecar og Anguirus for å drepe Godzilla men Godzilla utkjemper de alle. Rodan har også figurert, enten alene eller sammen med Godzilla, i de amerikanske tegneseriene, The Simpsons og Family Guy.

## Filmografi
*Rodan
*Ghidorah, the Three-Headed Monster
*Invasion of Astro-Monster
*Destroy All Monsters
*Godzilla vs. Mechagodzilla II
*
Blood Diamond

***Blood Diamond*** er en Oscar-nominert film fra 2006, regissert og produsert av Edward Zwick. Leonardo DiCaprio, Jennifer Connelly og Djimon Hounsou har hovedrollene i filmen. Tittelen refererer til bloddiamanter, som er diamanter gravd ut i krigssoner og solgt for å finansiere konfliktene. Under den 79. Oscar-utdelingen ble filmen nominert til fem Oscar-statuetter, inkludert prisen for «beste mannlige hovedrolle» (Leonardo DiCaprio) og «beste mannlige birolle» (Djimon Hounsou), men vant ingen. Deler av filmen er spilt inn i det sørlige Afrika, bl.a. Mosambiks hovedstad Maputo.

## Handling
Filmens handling er satt under borgerkrigen i Sierra Leone, og handler om et land som blir revet i stykker av en kamp  mellom parter som er like voldelige og hensynsløse i sin kamp.

Filmen begynner med at Solomon Vandy (Djimon Hounsou) blir kidnappet av Revolutionary United Front (RUF). Han blir separert fra familien og sendt til å arbeide som slave i diamantgruvene under kommando av kaptein Poison (David Harewood). Diamantene slavene utvinner blir brukt av RUF til å kjøpe våpen og finansiere aksjonene deres.

Mens han arbeider i diamantgruvene finner Solomon en stor rosa diamant. Kaptein Poison legger merke til Solomon med diamanten, men i det samme øyeblikket blir gruvene angrepet av tropper fra regjeringen, og Solomon begraver diamanten like før han blir arrestert.

I fengsel møter Solomon Danny Archer (Leonardo DiCaprio), en tidligere soldat i SADF som nå er arrestert for å ha smuglet diamanter. Han smuglet for den sørafrikanske leiesoldaten oberst Coetzee. Archer er desperat etter å finne en måte å betale tilbake Coetzee diamantene han mistet da han ble arrestert. Han overhører Poisons samtale med Solomon om diamanten han fant før han ble arrestert, og Archer legger en plan om hvordan han skal finne steinen. Han tilbyr seg å hjelpe Solomon med å finne tilbake til familien sin i bytte for diamanten.

## Rolleliste

## Se også
* Kimberley-prosessen, en sertifiseringsprosess for diamanters opprinnelse

## Eksterne lenker
* 
* 

* ''Blood Diamond'' hos Filmweb
* Blood Diamond
Eddie Murphy (skøyteløper)

**Edward S. Murphy** (1905–1973) var en amerikansk skøyteløper. 

I OL 1928 i St. Moritz ble han nummer fem på 1500 meter, nummer 10 på 500 meter og nr. 14 på 5000 meter.

Han kom sterkere tilbake under OL 1932 i Lake Placid, der han tok en overraskende sølvmedalje på 5000 meter. De norske løperne var av mange holdt som medaljefavoritter, men nordmennene greide ikke å hevde seg i det noe spesielle konkurranseformatet &ndash; hurtigløpsøvelsene ble arrangert med fellesstart. 

## OL-medaljer
* 1932  Lake Placid –  Sølv i hurtigløp på skøyter, 5&nbsp;000 meter

## Referanser


## Eksterne lenker
*
Hans-Tore Bjerkaas

**Hans-Tore Bjerkaas** (født 1951) er en norsk journalist, programleder, fjernsynsdirektør og tidligere kringkastingssjef i NRK.
## Jobb i NRK
Han startet sin karriere i 1977 i NRK Troms, der han var programleder i programmet *[[Halvsju]]*. Han ble videre redaksjonssjef i fjernsynsavdelingen ved samme distriktskontor. Deretter ble han redaksjonssjef i NRK Hordaland. Fra 1992 var han i en kort periode programdirektør i TV 2. Etter en periode ble han distriktssjef i NRK Troms og i 1997 ble Bjerkaas fjernsynsdirektør i hele NRK. I 2000 ble han direktør for NRK Kringkasting. Senere vendte han tilbake til Tromsø og jobben som distriktsredaktør for NRK Troms og Finnmark.

Han ble av NRKs styre den 24. januar 2007 utpekt til ny kringkastingssjef etter John G. Bernander. Han tiltrådte stillingen 19. mars samme år. Bjerkaas varslet 27. august 2012 NRKs styre at han kom til å slutte som kringkastingssjef når åremålet hans gikk ut i mars 2013.
## Fotballspiller
Etter å som ungdom ha spilt fotball for Idrettsforeningen Fløya, spilte Bjerkaas midtbane og var tidvis kaptein for Tromsø Idrettslag fra 1970 til 1980, da i nest øverste divisjon. Han hadde verv i samme klubb på 80-tallet og var formann 1984–85. Han har Norges Fotballforbunds høyeste lederutdanning, og er også utdannet cand.mag. ved Universitetet i Tromsø med fagene historie, norsk og filosofi.

## Referanser


## Eksterne lenker
* Hans-Tore Bjerkaas på NRKs profilsider
Anguirus

**Anguirus** (アンギラス, Angirasu) er et monster fra Godzilla-filmene. Han debuterer først i filmen Godzilla Raids Again og er Godzillas første fiende, men blir senere Godzillas beste venn. Han ser ut som en Ankylosaurus og er 60 meter høg og 100 meter lang. Han veier over 1000 tonn. Anguirus har pigger på ryggen og på halen, og horn på hodet.

## Spesielle egenskaper
Anguirus har ingen "spesielle" våpen. Han bruker tennene, klørne, hornene og ryggskjoldet som våpen. Dette har bidratt til interessere for ham spesielt blant fansen. Ha er blitt kjent for å slenge seg bakover mot fienden og ramme den med ryggskjoldet.

## Anguirus opptreden i filmene
I den første filmen slåss Anguirus mot Godzilla, ettersom Godzilla er ond. Det slutter med at Godzilla vinner, men begge to faller ned fra en klippe. Anguirus tilbakevender i filmen Godzilla vs. Gigan der han hjelper Godzilla å redde verden fra King Ghidorah og hans venn, monsteret Gigan. Godzilla og Anguirus vinner når monsterøyen forstirres av atomprøvesprengninger. Anguirus bli skylt i land og kommer ikke igjen før i filmen Godzilla vs. Mechagodzilla, der han slåss mot Mechagodzilla, utkledd som Godzilla. Han er et av mange monster i filmen Destroy All Monsters der han sammen med de andre blir kontrollert av romvesenet kilaaks. Kilaaks sender King Ghidorah til Fuji-san for å tilintetgjøre dem, men Angurirus holder han fast med tennene. Anguirus kommer tilbake i filmen  der han er en motstander av Godzilla.

Anguirus er populær hos mange fans for sin lojalitet og tapperhet.

## Filmografi
*Godzilla Raids Again
*Destroy All Monsters
*Godzilla vs. Gigan
*Godzilla vs. Megalon
*Godzilla vs. Mechagodzilla
*
Stiftamt

**Stiftamt** eller **Hovedamt** var betegnelsen på den verdslige (sivile) amtet innenfor et stift i Norge der biskopen hadde sitt hovedsete. Stiftamtene hadde de andre (under)amtene i området lagt under seg. De administrative betegnelsene amt og stiftamt ble innført 19. februar 1662 da de gamle lenene opphørte, både i Norge og i Danmark. De fire hovedlen i Norge ble gjort om til fire stift- eller hovedamt i Akershus, Stavanger, Bergen og Trondhjem. Betegnelsen gikk i 1919 ut av bruk, da betegnelsen amt ble endret til fylke, og alle fylkene ble likestilte.

Stiftamtmannen var den øverste embedsmann i et stiftamt.

## Stiftamt i Norge
* Akershus stiftamt (1664 &ndash; 1918), også omtalt som Aggershuus Stift og Christiania Stift, stiftamt for hele Østlandet med unntak av Øvre Telemark.
* Bergen stiftamt (1664 &ndash; 1918), også omtalt som Bergenhuus Stift, stiftamt for dagens Hordaland, Sogn og Fjordane og Sunnmøre. Inntil 1685 også hovedamt for Nordlandenes amt (Nordland og Troms).
* Christiansand stiftamt (1682 &ndash; 1918), stiftsamt for dagens Øvre Telemark, Rogaland og Agder-fylkene.
* Stavanger stiftamt (1664 &ndash; 1682), ble erstattet av Christiansand stiftamt i 1682 da biskopen ble beordret til å flytte fra Stavanger til den nyanlagte byen Christiansand.
* Tromsø stiftamt (1844 &ndash; 1918), utskilt fra Trondhjems stiftamt 1844 og var ansvarlig for dagens Troms og Finnmark fylker.
* Trondhjems stiftamt (1662 &ndash; 1918), stiftsamt for dagens Nordmøre, Trøndelag og Nord-Norge (fra 1685).

## Referanser
Kragehai

**Kragehai** *(Chlamydoselachus anguineus)* er den mest primitive av nålevende haier. Den kalles for et levende fossil da den har eksistert i over 50 millioner år. Arten er lite kjent da den sjelden er blitt observert i live. Den antas å leve av blekksprut, fisk og andre haier. Haien kan nå en lengde på to meter. Kragehaien lever på dypt vann, på 200-1100 m dyp, hovedsakelig utenfor kysten av Japan. I norske farvann er den observert kun én gang; det var i Varangerfjorden i 1896.

## Eksterne lenker
* 
* «Fanget forhistorisk monsterhai», *VG* 24. januar 2007
* «Fossilhai til overflaten», *Aftenposten* 24. januar 2007
* «Australske fiskere dro i land «levende fossil» med 25 rader med tenner», *Dagbladet* 22. januar 2015
Idrettslaget Ravn

**Idrettslaget Ravn** er et norsk idrettslag i Haram kommune som tilbyr fotball, volleyball, ski, trim og barneidrett.

Volleyballaget G16 fikk 3.-plassen i NM i 2006. Ravns A-lag i fotball befinner seg i 5. divisjon. Klubben har også et nyetablert juniorlag.

## Eksterne lenker
*
Mothra vs. Godzilla

***Mothra vs. Godzilla*** er en japansk film fra 1964 regissert av Ishirô Honda. Dette er den fjerde filmen om det klassiske filmmonsteret Godzilla, der også kjempesommerfuglen Mothra opptrer.

Filmen sterter med at et gigantisk egg skylles opp på en strand etter en storm. Det viser seg å være et Mothra-egg. «Happy Corporation» kjøper egget fra den lokale fiskeren som henter det fra stranden. En journalist, en fotograf og en gruppe vitenskapsmenn undersøker egget med hjelp fra to shobijin (små skjønnheter). Shobijin er små jenter som kun er 15&nbsp;cm lange.

Det finnes mange elementer fra King Kong vs. Godzilla i filmen.

## Handlingsreferat
En nyhetsreporter, Ichiro Sakai, og en fotograf Junko Nakanishi tar fotografier av vrak som ble forårsaket av en tyfon. De avdekker også en merkelig, blå-grå gjenstand, uten å vite hvilken betydning denne egentlig har. Senere samme dag blir et gigantisk egg oppdaget langs kysten. De lokale landsbyboerne redder egget og Kumayama, gründer for Happy Enterprises, kjøper egget fra de lokale landsbyboerne. I stedet for å la vitenskapsfolk studere egget, har Kumayama tenkt å utnytte det. Mens Sakai, Junko og professor Miura diskuterer egget ved et hotell, får  de øye på Kumayama sjekke inn ved det samme hotellet.

Kumayama møter Jiro Torahata, sjefen for Happy Enterprises. De blir uventet konfrontert av ørsmå tvilling-jenter kjent som «Shobijin» og forsøker å fange de små jentene. Shobijin flykter og møter Sakai, Nakanishi og Miura. De forklarer at det merkelige egget faktisk tilhører Mothra. Hvis egget klekkes, kan den gigantiske larven forårsake enorm skade på jakt etter mat. Trioen blir enige om å hjelpe til, og forsøke å resonnere med Kumayama og Torahata. Miura informerer Sakai og Junko om at det merkelige objektet de oppdaget som inneholder radioaktiv stråling, og går tilbake til stranden for å finne igjen kilden. Godzilla kommer til overflaten fra gjørme-fylt område, og angriper Nagoya.

Sakai, Junko og Miura reiser til «Infant Island» for å be Shobijin om å sende Mothra for å beseire Godzilla. De innfødte og Shobijin nekter i utgangspunktet, på grunn av alle grusomhetene som øya og dens innbyggere ble påført på grunn av tidligere utprøving av kjernefysiske våpen. Men de blir til slutt overbevist om å hjelpe til. Shobijin advarer dem imidlertid om at Mothra er for gammel til å slåss mot Godzilla, og snart kommer til å dø. Kumayama konfronterer Torahata, og krever å få tilbake alle pengene som Torahata nylig hadde svindlet fra ham. Kumayama blir skutt av Torahata, så blir også han drept når Godzilla ødelegger hotellet han bor ved. Japans forsvar begynner en rekke angrep mot Godzilla, før to gigantiske larver klekkes ut fra Mothra-eggene.

## Skuespillere
* Akira Takarada som Ichiro Sakai
* Yuriko Hoshi som Junko Nakanishi
* Hiroshi Koizumi som Professor Shunsuke Miura
* Yū Fujiki som Jiro Nakamura
* Emi Itō og Yumi Itō som Shobijin-jentene.
* Kenji Sahara som Jiro Torahata.
* Jun Tazaki som Maruta.
* Yoshifumi Tajima som Kumayama
* Kenzo Tabu som en ordfører
* Akira Tani som en lokal landsby-leder.
* Haruo Nakajima som Godzilla

## Eksterne lenker
*
Ghidorah, the Three-Headed Monster

***Ghidorah, the Three-Headed Monster*** (三大怪獣　地球最大の決戦, San Daikaijū: Chikyū Saidai no Kessen) er en japansk film fra 1964 regissert av Ishirô Honda. Dette er den femte filmen om det klassiske filmmonstret Godzilla.

## Handling
En prinsesse fra et lite land i Himalaya blir besatt  av en venusienerånde og flykter fra et fly rett før det eksploderer. Da detta hender faller en meteoritt ned fra himmelen, og med denne meteroitten kommer det trehodede monsteret King Ghidorah, som er ansvarlig for forstyrrelsene på planeten til ånden. På dette tidspunktet angriper ikke Godzilla og Rodan bare Japan, men også hverandre. 

Sammen med sin tvilling-prestinne forsøker Mothra å få Godzilla og Rodan til å slutte å slåss mot hverandre og alliere seg mot det nye monsteret. Prinsessen jages av en gruppe snikmordere som ønsker å drepe henne for at hennes fiender kan overta hennes hejmland.

## Skuespillere
* Yosuke Natsuki som etterforsker Shindo
* Yuriko Hoshi som Naoko Shindo
* Hiroshi Koizumi som Professor Murai
* Akiko Wakabayashi som prinsesse Mas Dorina Salno
* The Peanuts som Shobijin
* Takashi Shimura som Dr. Tsukamoto
* Hisaya Ito som Malmess
* Akihiko Hirata som Okita
* Kenji Sahara som Kanamaki
* Susumu Kurobe som en leiemorder
* Ikio Sawamura som en fisker.
* Haruo Nakajima som Godzilla
* Masanori Shinohara som Rodan
* Shoichi Hirose som King Ghidorah

## Eksterne lenker
*
Guri Ingebrigtsen

**Guri Helene Ingebrigtsen** (født 19. mai 1952 på Værøy, død 5. januar 2020) var en norsk lege og politiker (Ap). Hun var politisk rådgiver for den norske sosial- og helseministeren i 1996 og 1996&ndash;1997, og minister i det samme departementet i perioden 2000&ndash;2001 i den første regjeringen Stoltenberg.

I 1970-årene var hun medlem av AKP(m-l). I 1986 arbeidet hun som hjelpearbeider i Afghanistan. I to perioder (1999&ndash;2007) var hun ordfører i Vestvågøy kommune i Nordland. Ingebrigtsen døde den 5. januar 2020 etter langvarig sykdom.

## Referanser


## Eksterne lenker
*